|  |
| --- |
|  Aftale om webserviceadgang til det fælles it-baserede datagrundlag (DFDG) og om dataleverancer fra DFDG efter bekendtgørelse om det fælles it-baserede datagrundlag og det statistiske datavarehus på beskæftigelsesområdet |
|  |

Herefter ”Aftalen”

Mellem

Styrelsen for Arbejdsmarked og Rekruttering

CVR: 55 56 85 10

Vermundsgade 38

2100 København Ø

Danmark

Herefter benævnt ”**STAR**”

og

Navn på a-kassen

CVR cvr nr

Vejnavn og husnr

Postnr og by

Danmark

Herefter benævnt ”**A-kassen**”

# Indholdsfortegnelse

[Indholdsfortegnelse 2](#_Toc42613809)

[1. Baggrund og formål for tilslutningsaftalen 4](#_Toc42613810)

[2. Tilslutning til Webservices, Certifikater, Filleverancer og Aftalehåndbog 5](#_Toc42613811)

[3. Dataansvar og videregivelse af oplysninger 6](#_Toc42613812)

[4. Anvendelse af oplysninger fra DFDG 7](#_Toc42613813)

[5. Ansvar for Webservices 7](#_Toc42613814)

[6. Adgangsbegrænsning 7](#_Toc42613815)

[7. Behandlingsgrundlag for indberetning til DFDG 8](#_Toc42613816)

[8. Sletning og berigtigelse af fejlregistreringer m.v. 9](#_Toc42613817)

[9. Sikkerhed 10](#_Toc42613818)

[10. Underretning om brud på persondatasikkerheden 10](#_Toc42613819)

[11. Orientering af den anden part 11](#_Toc42613820)

[12. Kommunikation, support og udskiftning af administrative systemer 11](#_Toc42613821)

[13. Aftalens ikrafttræden og varighed 11](#_Toc42613822)

[14. Økonomiske forhold 12](#_Toc42613823)

[15. Underskrift 13](#_Toc42613824)

[Bilag 1. Kontaktpersoner 14](#_Toc42613825)

[1.1 Kontaktpunkter vedrørende aftalen 14](#_Toc42613826)

[1.2 Kontaktpunkter for anmodninger om individets rettigheder 14](#_Toc42613827)

[1.3 Kontaktpunkter for Persondatasikkerhedsbrud 15](#_Toc42613828)

[Bilag 2. A-kassens databehandlere 16](#_Toc42613829)

[Bilag 3. Definitioner 17](#_Toc42613830)

[Bilag 4. Generelle vilkår for tilslutning til og brug af STARs webservices og anden dataleverance 19](#_Toc42613831)

[4.1 Anvendelsesområde 19](#_Toc42613832)

[4.2 Definitioner 19](#_Toc42613833)

[4.3 Generel beskrivelse af de omfattede Webservices mv. 19](#_Toc42613834)

[4.4 A-kassens it-miljø 19](#_Toc42613835)

[4.5 Dokumentation 20](#_Toc42613836)

[4.6 Starttidspunkt for tilgængeliggørelse 20](#_Toc42613837)

[4.7 Dataudveksling 20](#_Toc42613838)

[4.8 E-mailkommunikation 20](#_Toc42613839)

[4.9 Servicemål og support 21](#_Toc42613840)

[4.10 Opsigelse af tidligere versioner 21](#_Toc42613841)

[4.11 Sikkerhed 22](#_Toc42613842)

[4.12 Ansvar 22](#_Toc42613843)

[4.13 Force majeure 22](#_Toc42613844)

[4.14 Præceptive regler 22](#_Toc42613845)

[4.15 Underleverandører 23](#_Toc42613846)

[4.16 Ændringer 23](#_Toc42613847)

[4.17 Virkninger af aftalens ophør 23](#_Toc42613848)

[4.18 Ugyldighed 23](#_Toc42613849)

[4.19 Fortolkning 24](#_Toc42613850)

[4.20 Konflikter 24](#_Toc42613851)

[Bilag 5. Aftalehåndbog - samarbejdsform og ansvarsdeling ved udvikling drift og vedligeholdelse af STAR’s Webservices 25](#_Toc42613852)

# Baggrund og formål for tilslutningsaftalen

1.1

STAR og A-kassen i det følgende hver for sig benævnt “Part” og under et “Parterne” har indgået følgende tilslutningsaftale om tilslutning til Det fælles it-baserede Datagrundlag (”DFDG”) med tilhørende bilag:

* Kontaktpersoner (Bilag 1)
* A-kassens databehandlere (Bilag 2)
* Definitioner (Bilag 3)
* Generelle vilkår for tilslutning til og brug af STARs webservices og anden dataleverance (Bilag 4)
* Aftalehåndbog – samarbejdsform og ansvarsfordeling ved udvikling, drift og vedligeholdelse af STAR’s webservices (Bilag 5)

Herefter benævnt ”Aftalen”.

1.2

Aftalen regulerer STARs tilgængeliggørelse af nødvendige personoplysninger og andre oplysninger[[1]](#footnote-1) til A-kassen, sådan som de er registreret i DFDG, Jobnet, m.v., jf. § 32 i lov om organisering og understøttelse af beskæftigelsesindsatsen m.v. (”**Organiseringsloven** [[2]](#footnote-2)”)

Aftalen omfatter anvendelsen af Webservices, der anvendes til indberetning af oplysninger til DFDG, Jobnet m.v. og til udstilling af personoplysninger og andre oplysninger fra DFDG, Jobnet m.v., når A-kassen har gennemført og bestået en integrationstest for den pågældende webservice

1.3

Aftalen fastsætter de rettigheder og forpligtelser, som gælder, når STAR tilgængeliggør personoplysninger og andre oplysninger i medfør af **Organiseringsloven**. Personoplysninger defineres i overensstemmelse med den til enhver tid gældende persondatalovgivning i Danmark og omfatter alle personoplysninger, der udveksles med DFDG.

1.4

Definitionerne i Aftalen skal fortolkes i overensstemmelse med den til enhver tid gældende databeskyttelses-, informationssikkerheds- beskæftigelses- og ydelseslovgivning.

1.5

Anvendte definitioner fremgår af Bilag 3.

# 2. Tilslutning til Webservices, Certifikater, Filleverancer og Aftalehåndbog

2.1

Aftalen omfatter anvendelsen af Webservices, der udstilles fra DFDG og STARs øvrige løsninger (fx Jobnet og VITAS)[[3]](#footnote-3), og som kan anvendes til læsning eller opdatering af oplysninger, jf. pkt. 3.2, når A-kassen eller A-kassens databehandler har gennemført og bestået en integrationstest for den pågældende webservice, jf. pkt. 6 i den nedenfor anførte Aftalehåndbog (Bilag 5).

2.2

Webservicedokumentationen er tilgængelig på <https://starwiki.atlassian.net/wiki.>

2.3

Den tekniske fastlæggelse af STAR’s og A-kassens forpligtelser, indbyrdes samarbejde og ansvarsdeling ved udvikling, drift og vedligeholdelse af STAR’s Webservices er nærmere fastsat i Bilag 5 til denne aftale.

2.4

A-kassen er Serviceaftager i denne Aftale og selvstændig dataansvarlig for indberetningen og brug af DFDG-data lokalt samt for at orientere de registrerede om A-kassens registreringer i DFDG.

Det fremgår af bilag 2, om A-kassen anvender en databehandler ved læsning og opdatering af oplysninger i DFDG. A-kassen anfører i bilag 2, hvilke systemer og databehandlere, der anvendes i forhold til læsning og opdatering af oplysninger i DFDG.

På STARs opfordring oplyser A-kassen eller A-kassens databehandler hvilke webservices, der er begrundet forretningsmæssigt behov for at kalde således, at STAR i de centrale tekniske sikkerhedsforanstaltninger i DFDG kan understøtte, at der ikke er teknisk adgang til oplysninger, det ikke er forretningsmæssigt nødvendigt at have adgang til.

A-kassen er ansvarlig for at indgå databehandleraftaler mellem A-kassen og A-kassens databehandlere.

2.5

Aftalehåndbogen (Bilag 5) ajourføres løbende og vil blive offentliggjort på <https://starwiki.atlassian.net/wiki> på undersiden [https://starwiki.atlassian.net/wiki/spaces/WIKI/pages/20119557/DFDG+Webservices](https://starwiki.atlassian.net/wiki/spaces/WIKI/pages/20119557/DFDG%2BWebservices).

2.6

A-kassen skal anvende virksomheds-, funktions- eller medarbejdercertifikater, ved kommunikation med DFDG via Webservices.

A-kassen skal ved system-til-systemkald anvende virksomheds- eller funktionscertifikater uden samtidig at medsende oplysninger om sagsbehandleren, når der er tale om systemgenereret kommunikation mellem A-kassen og DFDG. Der skal medsendes metadata, der angiver, at der er tale om system-til-system kommunikation.

Når A-kassens sagsbehandler ved handlinger i A-kassens fagsystem har genereret kommunikation mellem A-kassen og DFDG, skal A-kassen anvende funktionscertifikater, og der skal medsendes metadata, der angiver oplysninger om sagsbehandleren, A-kassen og hvilket system, der kaldes fra.

Der kan også anvendes medarbejdercertifikater, der dog er under udfasning i forbindelse med kommunikationen med DFDG.

A-kassen skal anvende de certifikattyper, som den enkelte Webservice understøtter.

# 3. Dataansvar og videregivelse af oplysninger

3.1

STAR er selvstændigt dataansvarlig for de behandlinger af personoplysninger, der af STAR og STARs databehandlere foretages centralt i DFDG, jf. organiseringslovens § 40, stk. 2, og for den videre behandling i det statistiske datavarehus og i udstillingen af aggregerede oplysninger på Jobindsat.dk, jf. organiseringslovens § 38.

3.2

A-kassen er dataansvarlig for databehandlingen i A-kassens lokale systemer (”**Lokale systemer**”) og for læsning og opdatering af oplysninger i DFDG, Jobnet m.v., jf. Organiseringslovens § 40, stk. 1.

Der er tale om en videregivelse fra STAR/DFDG til A-kassen hjemlet i Organiseringslovens § 45, stk. 1.

# 4. Anvendelse af oplysninger fra DFDG

4.1

A-kassen må anvende data fra DFDG i overensstemmelse med § 32, stk. 1, i lov om organisering og understøttelse af beskæftigelsesindsatsen m.v. og til administrationen af ydelser efter lovgivningen, som defineret i § 1 i bekendt-gørelse om det fælles it-baserede datagrundlag og det statistiske datavarehus på beskæftigelsesområdet.

# 5. Ansvar for Webservices

5.1

A-kassen har ved Webservice tilknytning til DFDG ansvaret for at iagttage kravet i databeskyttelsesforordningens artikel 32. A-kassen har ansvar for sikkerheden i egne it-systemer, der har betydning for de af Aftalen omfattede Webservices, jf. databeskyttelsesforordningens artikel 32

5.2

Hvis A-kassen anvender it-leverandører, der står for driften af de it-systemer, der har betydning for de af Aftalen omfattede Webservices (”Driftsleverandøren”), oplyser A-kassen i Bilag 2 navnene på den eller de Driftsleverandører, der fungerer som Databehandlere for A-kassen.

5.3

A-kassen reagerer på de SOAP-faults som DFDG m.v. returnerer ved fejlende forsøg på registrering i DFDG m.v., der foretages på baggrund af online indberetninger eller ved indberetninger på baggrund af batchjob.

A-kassen korrigerer sin registrering og indberetter på ny eller opretter via sin databehandler en fejlsag i STARs fejlrapporteringssystem, hvis A-kassen og A-kassens databehandler vurderer, at den fejlende registrering skyldes fejl i DFDG m.v.

# 6. Adgangsbegrænsning

6.1

A-kassen har adgang til Personoplysninger i DFDG om egne medlemmer. Egne medlemmer forstås som:

* Aktuelle medlemmer, hvor der af hensyn til administration af lovgivningen kan registreres og hentes oplysninger, der ligger forud for medlemskabet af nuværende a-kasse.
* Tidligere medlemmer, hvor der af hensyn til administration af lovningen skal indberettes eller udveksles oplysninger om forhold, der vedrører den periode, hvor det tidligere medlem var medlem af a-kassen.

Der kan i forbindelse med optagelse af medlemmer i en a-kasse endvidere være behov for adgang til oplysninger som led i behandlingen af ansøgningen om optagelse.

Der kan også i forbindelse mellem en overflytning mellem forskellige a-kasser være behov for videregående adgang for at afslutte sagsbehandlingen.

6.2

A-kassen har adgang til formidlingsrelevante oplysninger om egne medlemmer, jf. Organiseringslovens § 34.

# 7. Behandlingsgrundlag for indberetning til DFDG

7.1

A-kassen er dataansvarlig for læsning og for indberetning af personoplysninger til DFDG, Jobnet m.v., jf. afsnit 3.

7.2

A-kassen er dataansvarlig for at kunne dokumentere en gyldig behandlingshjemmel for registrering og indberetning til DFDG, Jobnet m.v., hvis behandlingshjemlen er baseret på et samtykke fra den registrerede.

7.3

A-kassen er dataansvarlig for overholdelsen af de grundlæggende principper ved indberetningen af personoplysningerne til DFDG, Jobnet m.v, jf. Organiseringslovens § 40, stk. 1.

7.4

A-kassen sikrer, at A-kassens medarbejdere er bekendt med reglerne om databeskyttelse og informationssikkerhed, herunder hvilke personoplysninger, der må registreres i DFDG, Jobnet m.v.

7.5

Når STAR i Databekendtgørelsen forpligter A-kassen til at indberette oplysninger til DFDG, Jobnet m.v., har STAR i forbindelse med det lovforberedende arbejde foretaget en generel forhåndsvurdering af, om der er behandlingsgrundlag til registrering og indberetningen af de pågældende oplysningstyper.

7.6

Den konkrete vurdering af, om indberetningen har et behandlingsgrundlag og overholder behandlingsprincipperne er placeret hos A-kassen. A-kassen sikrer, at personoplysningerne om den registrerede må registreres og indberettes.

Det gælder særligt ved registrering og indberetning af personoplysninger i fritekstfelter, at der er behov for, at A-kassen vurderer, om der består et behandlingsgrundlag, og særligt hvis der er tale om registrering og indberetninger af særlige kategorier af oplysninger, jf. Databeskyttelsesforordningens artikel 9.

7.7

A-kassen har ansvaret for at sikre, at brug af personoplysninger fra DFDG, Jobnet m.v. i lokale systemer er lovlig.

7.8

Når STAR beriger eller sammenkører de indberettede personoplysninger, har STAR dataansvar for berigelsen eller sammenkørslen.

# 8. Sletning og berigtigelse af fejlregistreringer m.v.

8.1

STAR har dataansvaret for den overordnede, automatiske sletning af personoplysningerne i DFDG, Jobnet m.v.

STAR sender en teknisk meddelelse til A-kassens it-system, når der slettes en personoplysning i DFDG. Den tekniske meddelelse kan anvendes til at foranledige sletning af tilsvarende personoplysning i lokale systemer, hvis A-kassen ikke har et behandlingsgrundlag for yderligere behandling af oplysningen.

A-kassen har ansvaret for sletning af personoplysningerne i lokale systemer.

8.2

Ved fejlregistreringer skal A-kassen selv berigtige og/eller slette Personoplysninger, når der er webserviceunderstøttelse til det.

Webserviceunderstøttelsen i DFDG af sletning og berigtigelser er nærmere beskrevet i bilag til notatet *Dataansvar for det fælles it-baserede datagrundlag, DFDG, på beskæftigelsesområdet*.

Bilaget er tilgængeligt på <https://starwiki/atlassian.net/wiki> - [https://starwiki.atlassian.net/wiki/spaces/WIKI/pages/107610549/STARs+pejlem+rker+for+hvilke+DFDG-datagenopretninger+STAR+foretager](https://starwiki.atlassian.net/wiki/spaces/WIKI/pages/107610549/STARs%2Bpejlem%2Brker%2Bfor%2Bhvilke%2BDFDG-datagenopretninger%2BSTAR%2Bforetager).

8.3

I det omfang der ikke er webserviceunderstøttelse i DFDG til berigtigelse eller sletning af oplysninger, bistår STAR med sletning eller berigtigelse af oplysninger.

# 9. Sikkerhed

9.1

STAR har ansvaret for udvikling, vedligeholdelse og drift af DFDG, jf. Organiseringslovens § 32.

STAR er ansvarlig for at iagttage kravene i databeskyttelsesforordningens artikel 25 og 32 i forhold til DFDG og for indretningen af DFDGs Webservices.

9.2

A-kassen er ansvarlig for at iagttage kravet i databeskyttelsesforordningens artikel 25 og 32 for den lokale behandling i egne it-systemer af oplysninger fra DFDG.

# 10. Underretning om brud på persondatasikkerheden

10.1

STAR foretager anmeldelser for centrale persondatasikkerhedsbrud i DFDG efter databeskyttelsesforordningen artikel 33.

Hvis der sker persondatasikkerhedsbrud i DFDG, der skyldes A-kassens databehandler, og hvor persondatasikkerhedsbruddet omfatter flere a-kasser, aftales konkret hvem der forestår anmeldelsen, jf. den procedurebeskrivelse, der er udarbejdet af KL, Danske A-kasser og STAR.

10.2

Hvis A-kassen får mistanke om eller konstaterer, at der er sket et persondatasikkerhedsbrud i DFDG eller tilhørende Webservice, underretter A-kassen straks STAR sådan, at STAR har mulighed for at efterleve sin forpligtelse som dataansvarlig for at anmelde bruddet til tilsynsmyndigheden inden for 72 timer.

10.3

Den dataansvarlige part er ansvarlig for iagttagelsen af databeskyttelsesforordningens artikel 34 vedrørende underretning om brud på persondatasikkerheden på systemet DFDG til den registrerede.

10.4

STAR underretter straks A-kassen efter at mistanke eller konstatering af, at der er sket et persondatasikkerhedsbrud i A-kassens lokale systemer.

10.5

Parterne kan kontakte hinanden på de kontaktoplysninger, der er nævnt i Bilag 1.

# 11. Orientering af den anden part

Parterne orienterer hinanden om væsentlige forhold, der har betydning for de behandlinger og systemer, der er omfattet af Aftalen.

# 12. Kommunikation, support og udskiftning af administrative systemer

12.1

STAR har ret til at kommunikere direkte med A-kassens Driftsleverandør om alle tekniske aspekter af Aftalen, herunder vedrørende integration, support, fejl og ændringsanmodninger.

STAR yder således ikke support direkte til A-kassen eller dens brugere.

12.2

A-kassen kan med et skriftligt varsel på mindst 60 Dage meddele STAR, at kommunikation fremover i stedet skal ske med A-kassen selv eller en anden af A-kassen udpeget driftsleverandør.

12.3

Ved ændringer og udskiftning af A-kassens administrative systemer, som kan have systemmæssig betydning for datakvaliteten, skal der ske underretning af STAR senest 40 Arbejdsdage, inden ændringen eller udskiftningen sættes i drift.

Hvis A-kassen overgår til et system, der ikke tidligere er testet i forhold til kommunikationen til DFDG, skal der ske underretning senest 60 arbejdsdage, inden ændringen påtænkes idriftsat.

Hvis underretningen sker senere end 40 henholdsvis 60 Arbejdsdage inden ændringen eller udskiftningen sættes i drift, kan STAR udsætte denne, således at den først kan ske efter nærmere drøftelse og indtil 40 henholdsvis 60 Arbejdsdage efter underretningen på det teknisk først mulige tidspunkt.

# 13. Aftalens ikrafttræden og varighed

13.1

Aftalen træder i kraft ved begge Parters underskrift og gælder, indtil den erstattes af en ny aftale, opsiges af en af Parterne eller bortfalder af anden grund, jf. bestemmelserne herom i Bilag 4.

En underskrevet tilslutningsaftale er en forudsætning for, at STAR kan levere DFDG-data til A-kassen og dennes databehandlere.

13.2

A-kassen har ret til helt eller delvist at opsige Aftalen med et skriftligt varsel på 1 måned til udgangen af en kalendermåned.

13.3

STAR har ret til helt eller delvist at opsige Aftalen med et skriftligt varsel på 6 måneder til udgangen af en kalendermåned, hvis lovgrundet for DFDG bortfalder.

STAR har også ret til helt eller delvist at opsige Aftalen med et skriftligt varsel på 5 Arbejdsdage til udgangen af en kalendermåned, hvis det viser sig, at hele eller dele af de omfattede Services strider mod præceptiv lovgivning.

13.4

Aftalen erstatter på tidspunktet for underskrivelsen eventuelle tidligere indgåede aftaler vedrørende de omfattede Webservices.

13.5

De af Aftalen omfattede Webservices gøres tilgængelige for A-kassen senest 5 Arbejdsdage efter bestået Integrationstest, jf. aftalehåndbogens underbilag 5E, dog tidligst 1-5 Arbejdsdage efter Aftalens indgåelse.

# 14. Økonomiske forhold

14.1

De af aftalen omfattede Webservices stilles aktuelt vederlagsfrit til rådighed, jf. Aftalehåndbogens bilag 5H.

14.2

Vederlag for support fra STAR’s systemforvalter fremgår af Aftalehåndbogens bilag 5H.

# 15. Underskrift

|  |  |  |
| --- | --- | --- |
| På vegne af STAR |  | På vegne af A-kassen |
| Dato: |  | Dato: |
| Navn:*Mette Jørgensen* |  | *Navn:**Navn* |
| Stilling:*Kontorchef* |  | Stilling:*Stilling* |
| Underskrift: |  | Underskrift: |

# Bilag 1. Kontaktpersoner

## 1.1 Kontaktpunkter vedrørende aftalen

Parterne kan kontakte hinanden via nedenstående kontaktpersoner/kontaktpunkter i forhold til Aftalen:

Parterne er forpligtet til løbende at orientere hinanden om ændringer vedrørende kontaktpersonen/kontaktpunktet.

|  |  |  |
| --- | --- | --- |
| På vegne af STAR |  | På vegne af A-kassen |
| Navn: Knud de Place | Navn: *Navn* |
| Stilling: Chefkonsulent | Stilling: *stilling* |
| Telefon: 7221 7561 | Telefon: *telefon* |
| E-mail: spoc@star.dk | E-mail: *mail* |

## 1.2 Kontaktpunkter for anmodninger om individets rettigheder

|  |  |  |
| --- | --- | --- |
| På vegne af STAR |  | På vegne af A-kassen |
| Navn: *Eluise Pavlenić* | Navn: *Navn* |
| Stilling: *Specialkonsulent* | Stilling: *Stilling* |
| Telefon: *7221 7564* | Telefon: *Telefon* |
| E-mail: star@star.dk  | E-mail: *mail* |

## 1.3 Kontaktpunkter for Persondatasikkerhedsbrud

|  |  |  |
| --- | --- | --- |
| På vegne af STAR |  | På vegne af A-kassen |
| Navn: *Jeppe Lundin*  | Navn: *Navn* |
| Stilling: *Fuldmægtig* | Stilling: *Stilling* |
| Telefon: *7221 7559* | Telefon: *Telefon* |
| E-mail: It-sikkerhedshaendelser@star.dk   | E-mail: *Mail*  |

# Bilag 2. A-kassens databehandlere

A-kassens systemer og A-kassens databehandlere, der læser eller opdaterer oplysninger i DFDG, Jobnet m.v.

Skabelon til bilag 2 som A-kassen skal udfylde, underskrive og returnere pr. mail til spoc@star.dk sammen med den underskrevne tilslutningsaftale findes på [https://starwiki.atlassian.net/wiki/spaces/WIKI/pages/20119557/DFDG+Webservices](https://starwiki.atlassian.net/wiki/spaces/WIKI/pages/20119557/DFDG%2BWebservices)

A-kassen sender ved indgåelse eller opsigelse af aftaler med databehandlere, der har adgang til læsning eller opdatering af oplysninger i DFDG,VITAS og Jobnet, et opdateret bilag 2 til STAR (spoc@star.dk).

# Bilag 3. Definitioner

|  |  |
| --- | --- |
| 1. | Ved **Aftalen** forstås den af Parterne indgåede tilslutningsaftale om Webservices og dataleverancer, herunder beskrivelse af DFDGs webservices, med tilhørende bilag. |
| 2. | Ved **Anden aktør**forstås A-kassens leverandører som kan inddrages i beskæftigelsesindsatsen efter kapitel 2 a i lov om en aktiv beskæftigelsesindsats, §§ 19 og 20 i lov om sygedagpenge, § 47 a i lov om aktiv socialpolitik og § 5 i integrationsloven. |
| 3. | Ved **Arbejdsdage** forstås mandag til fredag, bortset fra helligdage, juleaftensdag, nytårsaftensdag og grundlovsdag. |
| 4. | Ved **Brugerapplikationen** forstås den applikation som bruger, håndterer og/eller analyserer data fra SUP, og som Opgaveløser stiller til rådighed eller udfører vedligeholdelse af, og/eller udfører drifts-, udviklings- og videreudviklingsopgaver i relation til.  |
| 5. | Ved **Dage** forstås kalenderdage. |
| 6. | Ved **Dataleverance** forstås data fra Det fælles datagrundlag indeholdende ubearbejdede personoplysninger og beskæftigelsesdata om A-kassens egne borgere, der leveres til A-kassens databehandler som fil-leverancer via FTP(s)-server. |
| 7. | Ved **DFDG** forstås Beskæftigelsesministeriets fælles it-baserede datagrundlag til brug for forvaltningen af den arbejdsmarkedsrettede lovgivning, som det nærmere er beskrevet i kapitel 6 i Lov om organisering og understøttelse af beskæftigelsesindsatsen m.v. |
| 8. | Ved **Filleverancer** forstås dataleverancer via FTP, jf. bilag 5. |
| 9. | Ved **Funktionalitet** forstås specifikke applikationer, moduler eller edb-programmel via hvilke(-n), data bearbejdes / forarbejdes / behandles / transformeres enten automatisk ved A-kassens data input eller efter specifik anmodning fra A-kassen. |
| 10. | Ved **Ny Version** forstås en version af den pågældende Service og Dataleverance, der gøres Tilgængelig for A-kassen efter det i bilag 1, pkt. 5 nævnte tidspunkt, og som indeholder væsentlige ændringer eller væsentlige opdateringer i forhold hertil. |
| 11. | Ved **OIOXML** forstås en standard for udvikling af OIOXML-skemaer, som er valgt som fælles offentlig standard for beskrivelse af data og services i Danmark af den fælles offentlige XML-komité og gjort til en del af statens it-politik ved en regeringsbeslutning af 12. juni 2003. OIOXML består af: En regelsamling og en række XML skemaer. Disse benævnes OIOXML Regelsamling og OIOXML Skemaer. |
| 12. | Ved **OIOXML** Regelsamling forstås en række anbefalinger til offentlige myndigheder for, hvordan XML-baserede grænseflader skal opbygges. Skemaerne udgør en samling af sprog eller dialekter, bygget på XML efter konsistente retningslinjer |
| 13. | Ved **OIOXML-schema** forstås et W3C XML Schema, der er godkendt af den fælles offentlige XML-komité og udviklet i henhold til de af komitéen udgivne regler. |
| 14. | Ved **Opgaveløser** forstås en set i forhold til A-kassen selvstændig juridisk person, som efter konkret aftale med A-kassen, udfører drift, udviklings-, vedligeholdelses- og/eller videreudviklingsopgaver i relation til Brugerapplikationen. Opgaveløser kan også i samarbejde med en eller flere a-kasser udvikle og vedligeholde en Brugerapplikation, som stilles til rådighed for andre a-kasser. Opgaveløser vil typisk være en ekstern it-leverandør |
| 15. | Ved **Part**, **Parter** eller **Parterne** forstås Styrelsen og/eller A-kassen alt efter sammenhængen. |
| 16. | Ved Slutbruger forstås enhver person, som anvender data og Funktionalitet til A-kassens interne brug, som gøres Tilgængelig af STAR via den XML-baserede service, som Aftalen vedrører. |
| 17. | Ved W3C XML-Schema forstås et W3C XML Schema, der er godkendt af den fælles offentlige XML-komité og udviklet i henhold til de af komitéen udgivne anbefalinger. |
| 18. | Ved Webservices - eller blot Service(-s) - forstås et af STAR udbudt it-systems applikationer med data eller Funktionalitet under anvendelse af XML-baserede meddelelser. |
| 19.  | Ved XML forstås en standard for datakommunikation via Internettet, som er udviklet af The World Wide Web Consortium (W3C).(XML står for ”eXtensible Markup Language”. |

# Bilag 4. Generelle vilkår for tilslutning til og brug af STARs webservices og anden dataleverance

## 4.1 Anvendelsesområde

|  |  |
| --- | --- |
| 1. | De Generelle Vilkår regulerer STARs tilgængeliggørelse af data og Funktionalitet via Webservices til A-kassen og Dataleverancer fra STAR til A-kassen |
| 2. | De Generelle Vilkår regulerer ikke forhold i tilknytning til eventuelle underliggende transaktioner, som gennemføres ved hjælp af de omfattede Webservices og Dataleverancer fra STAR til A-kassen.  |

## 4.2 Definitioner

|  |  |
| --- | --- |
| 1. | Bilag 3 indeholder en række definitioner, der finder anvendelse i Tilslutningsaftalen og bilagene.  |

## 4.3 Generel beskrivelse af de omfattede Webservices mv.

|  |  |
| --- | --- |
| 1. | STAR stiller på Aftalens vilkår data og Funktionalitet til rådighed for A-kassen over Internettet via Webservices, som beskrevet i Bilag 4, Bilag 3 og Aftalehåndbogen (Bilag 5). |
| 2. | STARs Webservices skal så vidt muligt være i overensstemmelse med de på tidspunktet for Servicens oprindelige offentliggørelse gældende offentlige standarder, protokoller, regelsamlinger, håndbøger og vejledninger inden for XML og Webservices. |
| 3. | Data og dokumenter, som indgår i STARs Webservices, skal så vidt muligt være opbygget i overensstemmelse med og overholde de OIOXML-skemaer, der knytter sig hertil, og som foreligger ved Servicens oprindelige offentliggørelse.  |
| 4. | STARs opdateringspligt ved ændringer af lovgivning, standarder, skemaer og protokoller, herunder OIOXML-skemaer, m.v. efter Aftalens indgåelse, er beskrevet i punktet nedenfor om Opdateringer og Nye Versioner samt i Aftalehåndbogen (Bilag 5).  |

## 4.4 A-kassens it-miljø

|  |  |
| --- | --- |
| 1. | A-kassen har pligt til at sikre, at dennes it-systemer er konfigureret og eventuelt tilrettet i nødvendigt omfang til at kunne få adgang til STARs Webservices. |
| 2. | A-kassen sikrer, at der er knyttet forsvarlige sikkerhedsforanstaltninger til de applikationer og systemer, som den benytter for at kunne anvende STARs Webservices og Dataleverancer fra STAR. I øvrigt henvises til punktet nedenfor om sikkerhed. |

## 4.5 Dokumentation

|  |  |
| --- | --- |
| 1. | Se beskrivelsen heraf i Underbilag 5A til Aftalehåndbogen. |

## 4.6 Starttidspunkt for tilgængeliggørelse

|  |  |
| --- | --- |
| 1. | De af Aftalen omfattede Webservices skal gøres tilgængelige for A-kassen på det tidspunkt, der fremgår af Aftalen. Det aftales ved hver enkelt Dataleverance, hvornår den skal være tilgængelig.  |
| 2. | Tilgængeliggørelse af Webservices anses for sket på det seneste af følgende tidspunkter,* når STAR har stillet de omfattede data og den omfattede Funktionalitet til rådighed for A-kassen via én eller flere Webservices, der lever op til specifikationerne i Underbilag 5A til Aftalehåndbogen, eller
* hvis A-kassen skal have udleveret et eller flere brugernavne og passwords, når sådanne brugernavne og passwords tillige er kommet frem til A-kassen.
 |

## 4.7 Dataudveksling

|  |  |
| --- | --- |
| 1. | Meddelelser, som udveksles via Webservices, anses for at være afsendt, når meddelelsen er sendt fra det it-system, som den pågældende Service knytter sig til. Meddelelser, som udveksles via Webservices, anses tilsvarende for at være kommet frem, når meddelelsen er modtaget af det it-system, som den pågældende Service knytter sig til.  |
| 2. | I tilfælde af uoverensstemmelser om modtagelse eller afsendelse af en meddelelse via Webservices skal indholdet af relevante logfiler anses for afgørende. |
| 3. | A-kassen har pligt til at opretholde en log over de meddelelser, som er afsendt via de omfattede Services. |
| 4. | En dataleverance er leveret, når den er lagt på FTP-serveren. |

## 4.8 E-mailkommunikation

|  |  |
| --- | --- |
| 1. | Parterne kan kommunikere med hinanden med bindende virkning pr. e-mail på de e-mail-adresser, der fremgår af bilag 1, eller som efterfølgende skriftligt er meddelt den anden Part af en person med den fornødne legitimation. |
| 2. | Udskiftning af kontaktpersoner eller ændringer af øvrige kontaktinformationer skal ske på tilsvarende måde eller ved opdatering af bilag 1. |
| 3. | Alle krav om skriftlighed i denne Aftale anses for opfyldt ved anvendelse af e-mails. Tilsvarende skal krav om underskrift anses for opfyldt ved anvendelse af digital signatur godkendt til brug inden for det offentlige. |
| 4. | E-mails anses i relation til kommunikation i forbindelse med denne Aftale for at være afsendt, når meddelelsen er afsendt fra det it-system, hvortil afsenderens e-mail-adresse er knyttet. E-mails anses for at være kommet frem, når meddelelsen er modtaget i det it-system, hvortil modtagerens e-mail-adresse er knyttet |

## 4.9 Servicemål og support

|  |  |
| --- | --- |
| 1. | Der henvises til Aftalehåndbogens Underbilag 5C og Underbilag 5D. |
| 2. | STARs generelle pligt til opdatering og tilgængeliggørelse af Nye Versioner er beskrevet i Aftalehåndbogens (Bilag 5), pkt. 3.  |
| 3. | Herudover skal STAR, hvis STAR skønner det muligt, uden ugrundet ophold opdatere de af Aftalen omfattede Webservices og Dataleverancer i det omfang ændringer i lovgivning eller administrativ praksis nødvendiggør dette. Tilsvarende gælder ved ændringer af offentlige standarder, skemaer og protokoller, som knytter sig til de af Aftalen omfattede Webservices og Dataleverancer. |
| 4. | Opdateringspligten omfatter opdatering af alt tilhørende dokumentationsmateriale, herunder OIOXML-skemaer og anden dokumentation.  |
| 5. | Opdateringer som følge af ovenstående opdateringsforpligtelser eller i øvrigt, skal ske ved STARs tilgængeliggørelse af en Ny Version af den pågældende Service og Dataleverance med tilhørende dokumentationsmateriale for A-kassen uden ugrundet ophold. STAR har også ret til frit at tilgængeliggøre Nye Versioner af sine Services og Dataleverancer i hele Aftalens løbetid. |
| 6. | A-kassen skal varsles skriftligt om alle Nye Versioner, jf. Aftalehåndbogens (Bilag 5), pkt. 3. |

## 4.10 Opsigelse af tidligere versioner

|  |  |
| --- | --- |
| 1. | Opsigelse af tidligere versioner er beskrevet i Aftalehåndbogens (Bilag 5), pkt. 3. |

## 4.11 Sikkerhed

|  |  |
| --- | --- |
| 1. | Parterne skal etablere og opretholde fornødne sikkerhedsmæssige tiltag til sikring af, at meddelelser, der udveksles via Webservices og Dataleverancer, ikke kommer til uvedkommendes kendskab, forvanskes eller går til grunde. Specifikke og detaljerede krav til it-sikkerhed fremgår af Aftalehåndbogens (Bilag 5), Underbilag 5B. |
| 2. | Alle fortrolige data, herunder personoplysninger, som udveksles mellem Parterne gennem åbne linjer via Webservices og Dataleverancer, skal være krypteret som specificeret i Aftalehåndbogens (Bilag 5), Underbilag 5B.  |
| 3. | Parterne skal etablere og opretholde fornødne sikkerhedsmæssige tiltag til sikring af, at certifikater og certifikatnøgler ikke kommer til uvedkommendes kendskab. |
| 4. | Parterne indestår over for hinanden for at have iværksat fornødne og forsvarlige tiltag til sikring af, at data eller filer, som udveksles via Webservices, ikke er behæftet med virus eller lignende  |
| 5. | Herudover skal Parterne til stadighed overholde god it-sikkerhedsskik, som fastlagt ved lov, praksis eller gældende standarder.  |

## 4.12 Ansvar

|  |  |
| --- | --- |
| 1. | STAR sikrer så vidt muligt, at de omfattede Services og Dataleverancer er fri for fejl og mangler, korrekt opdaterede og opfylder fastsatte Servicemål, men påtager sig dog ikke noget ansvar herfor.  |

## 4.13 Force majeure

|  |  |
| --- | --- |
| 1. | Hverken STAR eller A-kassen skal anses for ansvarlig over for den anden Part for forhold, der ligger uden for Partens kontrol, og som Parten ikke ved Aftalens underskrift burde have taget i betragtning (herunder strejker) og ej heller burde have undgået eller overvundet. Forhold hos en underleverandør anses kun for force majeure, hvis der for underleverandøren foreligger en hindring, der omfattes af dette punkt, og som Parten ikke burde have undgået eller overvundet.  |

## 4.14 Præceptive regler

|  |  |
| --- | --- |
| 1. | STAR indestår for, at de pågældende Services og Dataleverancer, hvis STAR anser dette for muligt, opdateres uden ugrundet ophold, i det omfang ændringer i præceptiv lovgivning nødvendiggør dette, jf. punktet ovenfor om STARs opdateringspligt. |

## 4.15 Underleverandører

|  |  |
| --- | --- |
| 1. | STAR kan overlade Aftalens opfyldelse til underleverandører. |

## 4.16 Ændringer

|  |  |
| --- | --- |
| 1. | STAR kan ændre Aftalen, herunder Aftalehåndbogen (Bilag 5) og de tilhørende bilag, med et skriftligt varsel på 60 Arbejdsdage. A-kassens aktive tiltræden af varslede ændringer er ikke påkrævet for, at ændringerne kan træde i kraft.  |
| 2. | STAR varsel er at betragte som et tillæg til Aftalen og skal indeholde en udførlig beskrivelse af ændringens art og dennes eventuelle konsekvenser for supportforpligtelser og lignende, og tekniske krav og specifikationer.  |

## 4.17 Virkninger af aftalens ophør

|  |  |
| --- | --- |
| 1. | Ved Aftalens ophør skal Parterne, uanset årsag, samarbejde loyalt om en hurtig og effektiv afvikling af kontraktforholdet, så afbrydelser eller forstyrrelser i Parternes it-drift så vidt muligt undgås.  |
| 2. | Hvis A-kassen som led i Aftalen har fået udleveret manualer, specifikationer, programmel eller andet materiale, skal dette tilbageleveres til STAR.  |
| 3. | Tilsvarende kan A-kassen forlange at få udleveret alt materiale, som måtte være stillet til STARs rådighed til brug for Aftalens opfyldelse, herunder specifikationer for brugerautorisationer, kopi af systemdokumentation og data. Dette gælder dog ikke data, der efter gældende regler skal indberettes til Det fælles it-baserede Datagrundlag. |

## 4.18 Ugyldighed

|  |  |
| --- | --- |
| 1. | Hvis nogen del af denne Aftale skulle blive anset for retsstridig og ugyldig og dermed ikke kan håndhæves, påvirker dette ikke gyldigheden og håndhævelsen af den resterende del af Aftalen. |

## 4.19 Fortolkning

|  |  |
| --- | --- |
| 1. | Ved indbyrdes modstrid mellem Aftalen og bilagene og/eller mellem bilagene indbyrdes gælder følgende rangordning: * Selve Aftalen (Tilslutningsaftale)
* Bilag 4 Generelle vilkår for tilslutning til og brug af STARs webservices og Dataleverancer
* Bilag 3
* Aftalehåndbog (Bilag 5)
* Underbilagene til Aftalehåndbogen (Underbilag til Bilag 5)
 |

## 4.20 Konflikter

|  |  |
| --- | --- |
| 1. | Hvis der opstår en uoverensstemmelse mellem Parterne om Aftalen, skal Parterne med en positiv, samarbejdende og ansvarlig holdning søge at indlede forhandlinger med henblik på at løse tvisten. Om nødvendigt skal forhandlingerne søges løftet op på højere plan i Parternes organisationer.  |

# Bilag 5. Aftalehåndbog - samarbejdsform og ansvarsdeling ved udvikling drift og vedligeholdelse af STAR’s Webservices

Se særskilt dokument med Aftalehåndbogen.

1. Fx CVR-oplysninger og rekrutteringsanmodninger, hvori der ikke indgår oplysninger om personer. [↑](#footnote-ref-1)
2. Lov nr. 1482 af 23. december 2014 om organisering og understøttelse af beskæftigelsesindsatsen med senere ændringer. [↑](#footnote-ref-2)
3. DFDG og STARs øvrige systemer med webservicesnitflader betegnes i Aftalen herefter under ét som DFDG. [↑](#footnote-ref-3)